cyanic-selkie/wikianc huggingface dataset:
פועל אנאקוזטיבי
פעלים אנאקוזטיביים מהווים איפוא ניגוד לפעלים אַנאֶרגָטיביים, כגון "לרוץ" או "להתפטר", שמתארים את הפעולות שיזם הנושא מרצונו. הם נקראים "אנאקוזטיביים" מכיוון שאף על פי שלנושא יש תפקיד סמנטי של מטופל, לא מוקצית לו יחסה אקוזטיבית. כפי שמציין דייוויד מ. פרלמוטר, פועל כמו "להחליק" יכול להיות אנאקוזטיבי או אנארגטיבי, תלוי אם הפעולה הייתה רצונית או לא-רצונית.
בשפות נומינטיביות–אקוזטיביות, היחסה האקוזטיבית, המסמננת את המושא הישיר של פעלים יוצאים, מייצגת בדרך כלל את הארגומנט הלא-רצוני (כלומר, ארגומנט שאינו מתאר כוונה לביצוע הפעולה; לרוב מדובר במטופל). עם זאת, עבור פעלים אנאקוזטיביים, על אף שהנושא הוא א-רצוני, הוא אינו מסומנן באמצעות אקוזטיב.
לטענת פרלמוטר, את המונחים "אנאקוזטיבי" ו"אנארגטיבי" המציא הבלשן ג'פרי פולום.
דוגמאות וסיווג
פרלמוטר נותן דוגמאות לסוגים שונים של פעלים אנאקוזטיביים. הוא מדגיש כי הקטגוריות הבאות אינן מוחלטות, וסיווג חלופי אפשרי.
(א) הפועל "להיות" בתוספת תארים:
(ב) פעלים שבהם הנושא הדקדוקי הוא מטופל מבחינה סמנטית:
(ג) נשואים של קיום והתרחשות:
(ד) פעלים לא-רצוניים של הופעה, צליל, ריח וכו':
(ה) נשואים אספקטואליים:
(ו) פועלי משך:
הוא מציין כי ניתן להשתמש בכמה פעלים באיברים אנאקוזטיביים או אנארגטיביים. אם הפעולה מכוונת, הפועל שבה הוא אנארגטיבי. לדוגמה, הפועל "לעמוד" יכול לשמש בשני סוגי האיברים:
טינברגן
טינברגן (בהולנדית: Tinbergen‏) הוא שם משפחה הולנדי.
פרטו
{{פירושונים| אישים:
ראו גם
}}
סימקה 1000 קופה
סימקה 1000 קופה (בצרפתית: Simca 1000 Coupé, קרויה גם: Simca 1000/1200S Coupe (Bertone היא מכונית קופה מתוצרת יצרנית הרכב הצרפתית סימקה שיוצרה בין השנים 1962 – 1971 בצרפת ואיטליה.
מרלון סנטוס
מרלון סנטוס דה סילבה ברבוסה (בפורטוגזית: Marlon Santos da Silva Barbosa; נולד ב-7 בספטמבר 1995 בדוקה דה קסיאס שבברזיל), הידוע בקיצור כמרלון, הוא כדורגלן ברזילאי המשחק בעמדת הבלם בקבוצת מונצה.
פלומיננסה
מרלון גדל במחלקת הנוער של פלומיננסה. ב-22 במאי 2014 ערך מרלון את הופעת הבכורה שלו בליגת העל הברזילאית, כשנכנס כמחליף בדקה ה-58 בניצחון 2–5 על סאו פאולו במסגרת המחזור השישי בליגה.
ההשאלה לברצלונה ב'
לקראת עונת הושאל מרלון לברצלונה מליגת העל הספרדית והחל לשחק בברצלונה אתלטיק, קבוצת המילואים שלה, מהליגה הספרדית השלישית. ב-23 בנובמבר 2016 ערך מרלון את הופעת הבכורה שלו בקבוצה הראשונה של המועדון, כשהחליף את ג'רארד פיקה בדקה ה-72 בניצחון 0–2 על סלטיק במסגרת המחזור החמישי בשלב הבתים של ליגת האלופות לעונת 2016/2017.
מרלון סייע לברצלונה ב' לסיים במקום הראשון בביתה וכך להבטיח את השתתפותה בפלייאוף המקוצר להעפלה לליגה השנייה. ב-14 במאי 2017, בשל היעדרותם של ג'רארד פיקה וחאבייר מסצ'ראנו, פתח מרלון בהרכב הקבוצה הבוגרת במשחקה נגד לאס פאלמס וכך ערך את הופעת הבכורה שלו בליגה הספרדית.
ברצלונה
ב-14 ביוני 2017 מימשה ברצלונה את הזכות ומרלון חתם על חוזה לשלוש עונות.
ההשאלה לניס
ב-29 באוגוסט 2017 הושאל מרלון לניס למשך שנתיים עם אופציית רכישה בתום התקופה.
ססואלו
ב-16 באוגוסט 2018 חתם מרלון בקבוצה האיטלקית ססואלו תמורת 6 מיליון פאונד.
שחטאר דונצק
ב-22 ביוני 2021 חתם בשחטאר דונצק לחמש שנים.
בריאן טיילר
בריאן טיילר (נולד ב-8 במאי 1978) הוא מלחין, מעבד, מפיק, מוזיקאי ופזמונאי אמריקאי, שהלחין פסקולים עבור עשרות סרטי קולנוע, סדרות טלוויזיה ומשחקי וידאו.
טיילר עבד לעיתים קרובות עם התזמורת הפילהרמונית של לונדון. הוא זכה בפרס "מלחין השנה" בטקס פרסי קיו 2013, והיה מועמד פעמיים לפרס באפט"א.
קורות חיים
טיילר נולד וגדל במחוז אורנג', קליפורניה. סבו היה מנהל אמנותי באקדמיה של וולטר ה. טיילר. אחת ההשפעות הגדולות הראשונות שלו הייתה סבתו שניגנה על פסנתר. הוא קיבל את תוארו הראשון מאוניברסיטת UCLA ותוארו השני מאוניברסיטת הרווארד. כשגדל, הוא לימד את עצמו לנגן ב-30 סוגים שונים של כלי נגינה.
קריירה
טיילר החל להלחין פסקולים זמן קצר לאחר שסיים את הלימודים בהרווארד. רוברט קראפט, שהתרשם מהמוזיקה של טיילר, עודד אותו לפתח קריירה מוזיקלית בסרטי קולנוע. הוא החל את הקריירה שלו על ידי הלחנת פסקול לסרט העצמאי "ברנרדט" של גייב טורס. שנה לאחר מכן, הוא הלחין פסקול עבור הסרט "שישה מיתרי סמוראיים". פריצת הדרך של טיילר הגיעה בשנת 2001, לאחר שהלחין את הפסקול ל"סדוק" של ביל פקסטון; ויליאם פרידקין, התרשם מכך ושכר את טיילר במטרה שילחין עבורו את פסקול הסרט "המצוד". טיילר קיבל על כך פרס בקטגוריית "המלחין הטוב ביותר לקולנוע של השנה". מאוחר יותר, הלחין את הפסקול ל"מסע בין כוכבים: אנטרפרייז", ו"ילדי החולית". בסוף שנת 2003, עבד על הלחנת פסקולים של סרטים עתירי תקציב, כולל "המשחק הכי גדול" (2005), ו"קונסטנטין" (2005). מאוחר יותר, בשנת 2006 החל לעבוד על הפסקול שלו לסרט השלישי בסדרת סרטי הפעולה "מהיר ועצבני": "מהיר ועצבני 3" (2006). לאחר מכן, נשכר במטרה להלחין את הפסקול עבור הסרט העצמאי "מחיצה" (2007). הוא היה צריך לשלב בו מוזיקה מזרחית-הודית וים-תיכונית. הוא ניצח על החלק התזמורתי של הפסקול בלוס אנג'לס עם הסימפוניה של אולפני הוליווד, עימם הוא עבד במשך שנים רבות. בשנת 2008, הלחין פסקול לסרט הרביעי בסדרת סרטי האקשן "רמבו": "ג'ון רמבו", לסרט "איגל איי", ול"פרויקט לזרוס" שהיה בכיכובו של השחקן פול ווקר. הוא המשיך בהלחנת הפסקולים עבור סרטי "מהיר ועצבני", ו"יעד סופי". ב-5 בספטמבר 2011, הודיע ​​שהוא היה במגעים להלחנת פסקול עבור פרק הפיילוט של "רובוטריקים: פריים" ומאוחר יותר, הלחין מוזיקה עבור ארבעה פרקים בסדרה. ב-7 באוקטובר הוכרז כי הוא נבחר להלחין את הפסקול עבור סדרת המדע בדיוני, "טרה נובה".
טיילר כתב והפיק את השיר "Shell Shocked" עם הזמרים ויז קאליפה וג'וסי ג'יי שיצא לאור בקיץ 2014. השיר הזה הולחן, נכתב והופק עבור סרט האקשן-מדע בדיוני הקומי שובר הקופות "צבי הנינג'ה" שאת פסקולו הלחין טיילר גם כן. השיר נמכר בלמעלה מ-1,000,000 עותקים.
טיילר הלחין פסקולים עבור סרטי היקום הקולנועי של מארוול כגון: הסרט שובר הקופות "איירון מן 3" (2013), "תור: העולם האפל" (2013), ו"הנוקמים: עידן אולטרון" (2015). בשלישי מבין הסרטים השתתף גם המלחין דני אלפמן. טיילר הלחין פסקול עבור סרט קצר של מארוול בשם "הריעו למלך" (2014) בכיכובו של בן קינגסלי.
בשנת 2019 הלחין את הפסקול של סרט קומדיית האימה "מי שעומד מאחורי...".
רייק (סדרת טלוויזיה)
רייק (באנגלית: Rake) היא סדרת טלוויזיה דרמטית-קומית אוסטרלית בת חמש עונות של שמונה פרקים כל אחת, שעלתה לשידור לראשונה ב-2010 בערוץ הטלוויזיה ABC1. הסדרה, בכיכובו של ריצ'רד רוקסברג, מספרת על קליבר גרין, עורך דין מבריק מסידני בעל נטייה להרס עצמי, שידוע בכך שהוא לוקח על עצמו תיקים "אבודים" של לקוחות אשמים, שאף עורך דין לא מעוניין לייצגם. שם הסדרה באנגלית, Rake, פירושו "מתהולל רודף נשים".
בישראל שודרו ארבע עונות של הסדרה ביס, החל מ-2013. כל חמש העונות שודרו בשנת 2021 ברשת נטפליקס.
רשת פוקס הפיקה לסדרה גרסה אמריקאית בכיכובו של גרג קיניר, שעלתה לשידור ב-2014. בסדרה שונה שם הגיבור הראשי ל"קיגן דיין". הגרסה האמריקאית שודרה בישראל בשם "הפרקליט", כדי להבדילה מהגרסה האוסטרלית.
עלילת הסדרה
בכל פרק בארבע העונות הראשונות של הסדרה מטפל קליבר, בעזרתם של ברני וניקול, בסוגיה משפטית - בדרך כלל חילוץ ממעצר או ממאסר של מי שאשמתו ברורה ונראה כבלתי ניתן לחילוץ. דוגמה מהפרק הראשון בסדרה: כלכלן נודע הואשם ברצח, לאחר שהתברר שהוא קניבל שאכל אדם אחר. קליבר מוכיח שהאדם שנאכל התאבד מרצונו קודם שנאכל, ולכן בוטלה אשמת הרצח. בנוסף למרכיב זה, שבו כל פרק הוא עצמאי, בדרך כלל ללא קשר לפרקים קודמים, מוצגים לאורך הסדרה נושאים נוספים, שבהם יש התפתחות בעלילה:
בסוף העונה הרביעית קליבר מודח מלשכת עורכי הדין ונבחר לסנאט האוסטרלי. העונה החמישית שונה מקודמותיה, והיא בעיקר סאטירה על הממשל האוסטרלי, אך גם בה מוצגות משפחתו המורכבת של קליבר וההוללות שלו.
TF1
TF1 (קרי: טֶה-אֶף-אָ(ן)) הוא ערוץ טלוויזיה צרפתי פרטי, אחת מתחנות הטלוויזיה הוותיקות בעולם. הערוץ, שזכה נכון ל-2014 לנתח צפייה של 22.9%, הוא הנצפה ביותר בצרפת, ערוץ הטלוויזיה הנצפה ביותר באירופה ואחד מהערוצים הארציים המצליחים והפופולריים בעולם. הערוץ שייך לקבוצת TF1, המחזיקה ב-49% בעלות על ערוץ הספורט האירופי יורוספורט. הקבוצה ייסדה ב-2006 (יחד עם גוף השידור הציבורי France Télévisions) את ערוץ החדשות France 24, עד שפרשה מן המיזם שנתיים לאחר מכן. הערוץ מחזיק בזכויות השידור של אירועי ספורט גדולים ובסדרות כהאוס, The Voice, מאסטר שף, האנטומיה של גריי, בוס בהסוואה, סופר נני, הדבורה מאיה, מגלים עם דורה ועוד. כן נמצא בבעלותו המלאה ערוץ החדשות LCI.
שנים ראשונות: Radio-PTT Vision
ב-26 באפריל 1935 הקים משרד ה-Postes, télégraphes et téléphones (דואר, טלגרף וטלפון) הצרפתי (PTT) תחנת שידור לטלוויזיה מכנית (מבוססת גלגל ניפקו) ששידרה מאנטנת שידור שמוקמה במרומי מגדל אייפל. התחנה שידדה בכל יום בכמות מצטברת של שעות ספורות בשבוע.
Radiodiffusion nationale Télévision
לאחר ניסויים מוצלחים בטלוויזיה אלקטרונית ביולי 1937 החלו שידורי הרשות הלאומית לרדיו וטלוויזיה במקביל הן בשיטת שידור אלקטרונית והן בשיטה המכנית, עם ציוד של חברת EMI האנגלית ששימשה באותה עת גם את ה-BBC. ב-1938 התקבעה שיטת שידור אלקטרונית סטנדרטית (VHF 455 קווים,, 25 תמונות בשנייה) שהדיחה כליל את השיטה המכנית. שידורי הערוץ נקטעו עם כניסתה של צרפת למלחמת העולם השנייה, ב-3 בספטמבר 1939.
מלחמת העולם השנייה: Fernsehsender Paris
שידורי התחנה חודשו ב-7 במאי 1943 תחת הכיבוש הנאצי תחת פיקוח הפיקוד העליון של הוורמאכט. השידורים נמשכו עד 12 באוגוסט 1944, שבוע לפני שחרור פריז. השידורים כללו תוכניות בידור ויועדו לטובת פצועים בבתי החולים הצבאיים של השלטון הגרמני בפריז. זמרים ושחקנים צרפתיים מצאו בערוץ את אחד ממקומות העבודה היחידים באותה עת וכך השתתפו בתוכניות בדרנים ושחקנים מפורסמים, בהם זמרי האופרה קומיק. מנהל הערוץ קורט הייזנמן, שידר תוכניות שכללו תכנים שלא היו מקובלים על השלטון הנאצי, כגון מוזיקת ג'אז. אות השידורים היה השיר "גשר אביניון".
RDF Télévision française
ב-1 באוקטובר 1944 חודשו השידורים תחת השם Télévision française. ב-1945 נוסדה רשות השידור הצרפתית, Radiodiffusion française ושמה הרשמי של התחנה שונה ל-RDF Télévision française. רק שנה לאחר התחלת השידורים החזירו כוחות צבא ארצות הברית את תורן השידור במגדר אייפל לידי ממשלת צרפת והשידורים חודשו משם. ב-17 בדצמבר 1946 שודרה לראשונה בטלוויזיה תחזית מזג האוויר ובקיץ 1948 שידרה לראשונה את הטור דה פראנס. ב-1948 אימץ משרד התקשורת הצרפתי (בראשות פרנסואה מיטראן את תקן השידור 819 קווים ("תקן השידור הצרפתי", שהיה למעשה תקן ה-HDTV הראשון בהיסטוריה) ששימש עד 1981. את תוכניות ומופעי הבידור שלה צילמה התחנה והעבירה מאולם תיאטרון שאנז אליזה. תוכנית הדגל של התחנה הייתה תוכנית התרבות היומית Télé-Paris (1947-1959) בהנחיית רוז'ר פרל (Roger Féral) וז'אק שבאן ( Jacques Chabannes).
RTF TV
ב-9 בפברואר 1949 שינתה רשות השידור הצרפתית את שמה ל- (Radiodiffusion-télévision française (RTF, שם שביטא הצהרה על העלאת חשיבותה של הטלוויזיה לאמצעי תקשורת מרכזי. ב-29 במאי 1949 שודרה לראשונה מהדורת חדשות בטלוויזיה וחודשיים לאחר מכן החלו שידורי התחנה להקלט לראשונה מחוץ לפריז. במקביל הוחל חוק אגרת טלוויזיה. באותה תקופה החלה הפקת סדרות טלוויזיה צרפתיות עצמאיות ורכש סדרות מארצות הברית ומבריטניה. כן הונהגה קריינות רצף, מגישים שהופיעו בין התוכניות והציגו את התוכנית הבאה. בין קרייניות הרצף בלטה ז'קלין ז'ובר (Jacqueline Joubert), שעבדה בערוץ מ-1949 עד 1961 ואף הנחתה את תחרויות אירוויזיון 1959 ואירוויזיון 1961.
ב-1963 הוקם הערוץ השני של הטלוויזיה הצרפתית, France 2 ולפיכך שונה שם התחנה ל-Première chaîne ("הערוץ הראשון").
Première chaîne de l'ORTF
ב-25 ביולי 1964 הוקמה הקמת החברה הממשלתית לטלוויזיה ורדיו ORTF  (Office de Radiodiffusion Télévision Française) ושם הערוץ הפך ל"הערוץ הראשון של ORTF". בתקופה זו החלו שידורי פרסומת בטלוויזיה ושידורי רצועת האקטואליה Télé-Soir (ששודרה בין 1965 ל-1969, אך יצרה את הפורמט תוכנית האקטואליה המרכזית של הערב). למרות שהערוץ השני החל לשדר בצבע כבר ב-1967, היה הערוץ הראשון כבול לשיטת 819 הקווים והמשיך לשדר רק בשחור לבן.
TF1
ב-1 בינואר 1975 נוסד הערוץ כ-Télévision Française 1 ובקיצור, שהתקבל עד מהרה כשמו השגור, TF1, כחלק מחלוקת ORTF לשבע חטיבות. בספטמבר 1976 החלו שידורי ניסיון בצבע, על בסיס ציוד שהושאל מ-France 3, שידור צבע מלא לא הושלם עד 1983. הערוץ הופרט ב-6 באפריל 1987, כאשר נרכש על ידי קבוצת Bouygues. ב-19 בספטמבר 1987 החל שידור תוכנית הדגל של סוף השבוע, Reportages, המשודרת מאז בימי ראשון ושבת וסוקרת במבט רחב את אירועי השבוע שחלף. בשנים 1982–1995 שודרה בערוץ התוכנית Le Bébête Show, תוכנית סאטירה פוליטית בה מוצגות דמויות שלטוניות באמצעות חבובות גרוטסקיות, בדוגמת התוכנית הבריטית Spitting Image.
הסנאט של אילינוי
הסנאט של אילינוי (באנגלית: Illinois Senate) הוא הבית העליון של האספה הכללית של אילינוי (הבית התחתון הוא בית הנבחרים של אילינוי אשר מכיל 118 נבחרים) המורכב מ-59 סנאטורים, המייצגים מחוזות בחירה שנקבעים לפי אוכלוסייה, הנבחרים לכהונה בת 4 שנים. מחוזות הבחירה משתנים כמידי 10 שנים על פי מפקד האוכלוסין של ארצות הברית. על פי המפקד האחרון של שנת 2010, כל סנאטור מייצג אוכלוסייה מוערכת המונה כ-217,468 תושבים במדינת אילינוי.
הגוף נוצר אחרי ניסוח חוקת המדינה בשנת 1818.
הבחירות לסנאט המדינתי באילינוי נערכות מדי שנתיים, במקביל לבחירות לקונגרס של ארצות הברית וליתר בתי המחוקקים במדינות ארצות הברית. הסנאט ממוקם בקפיטול של אילינוי, השוכן בעיר הבירה ספרינגפילד.
תפקידי הסנאט הם להעביר הצעות חוק, לאשר את תקציב המדינה, לאשר מינויים של מחלקות המדינה והסוכנויות, וכן לפעול ביחס לשינוי החוקה הפדרלית ולהציע תיקונים חוקתיים עבור המדינה. יש לסנאט גם סמכות לעקוף וטו של המושל באמצעות ברוב של שני שלישים.
רנאטה יבלונסקה
רנאטה יבלונסקה (בפולנית: Renata Jabłońska; נולדה ב-15 בדצמבר 1935) היא סופרת ומשוררת ישראלית הכותבת בפולנית.
ביוגרפיה
יבלונסקה, ילידת לודז', שבה לאחר מלחמת העולם השנייה לעיר הולדתה מברית המועצות. היא למדה עיתונאות באוניברסיטת ורשה, וספרות ובלשנות פולנית באוניברסיטת לודז'.
עלתה לישראל בשנת 1957. עבדה בעיתון הפולני "נוביני קורייר" ולימדה את השפה הפולנית באוניברסיטת תל אביב. כמו כן פעלה בקבוצות כותבי פולנית בארץ.
בשנות ה-80 החלה לפרסם מיצירותיה בכתבי עת ספרותיים ("עכשיו", "מאזנים", ואריאל).
ב־1993 יצא לאור תרגום לקובץ הסיפורים "כיכר המלך אלברט" שנכתב על ידיה במקור בפולנית בהוצאת הקיבוץ המאוחד. בשנת 1999 היא הוציאה לאור שני קובצי שירה לילדים שכתבה בעברית, וספר נוסף בשם "עיר זרה".
בפולין יצאו לאור חמישה עשר ספרים פרי עטה במגוון סגנונות, כגון סיפורת, שירה וכן תרגומים מעברית לסיפורים של ש"י עגנון, א"ב יהושע, דויד גרוסמן, יהושע קנז, עמוס עוז ועוד.
תרגומיה מעברית לפולנית
אמר בין השאר: סיפורים, טיגל קולטורי, לודז', 2009
אלאהה סורור
מרים אלאהה סורור (בפרסית: الهه سرور) היא זמרת פופ אפגניסטנית, בת המיעוט ההזארי. זכתה לפופולריות רבה באפגניסטן ומחוצה לה לאחר שהשתתפה בתוכנית הטלוויזיה "כוכב נולד" באפגניסטן, ולאחר מכן התפרסמה בשירי המחאה שכתבה נגד שלטון הטליבאן. בשנת 2020 זכתה בתואר "האומנית החדשה המבטיחה ביותר" של המגזין הבריטי "Songlines".
קורות חייה
סורור נולדה באיספהן, איראן, למשפחה של פליטים הזארים שנמלטו מביתם עקב מלחמת אפגניסטן, והתגוררה באיראן במשך 14 שנה. היא ומשפחתה חזרו לאפגניסטן בשנת 2005, לאחר נפילת שלטון הטליבאן. במהלך לימודיה התיכוניים עבדה סורור ככתבת חדשות בתחנת רדיו מקומית בעיר קונדוז, בצפון אפגניסטן, וגם בסוכנות ידיעות מקומית. באותה עת ארגנה קבוצות של נשים ונערות בשכונתה שלא הורשו ללמוד בבית הספר על פי חוקי הטליבאן, ולימדה אותן קרוא וכתוב ומתמטיקה. סורור יצאה בגלוי נגד דעות שמרניות והצהירה על מטרתה להיאבק למען חברה שוויונית יותר. עקב כך קיבלה איומים על חייה מתושבים שתמכו בטליבאן, והיא ומשפחתה נאלצו לעזוב את קונדוז.
לאחר שעברה עם משפחתה לקאבול בשנת 2007, החלה סורור לפתח קריירה מוזיקלית. היא למדה בבית ספר למוזיקה, שם התמחתה במוזיקה עממית אפגנית מסורתית, המשלבת גם הרמוניה מערבית. היא החלה להופיע עם להקה אפגנית, ללא הסכמה או תמיכה ממשפחתה, שהתנגדו לקריירה שלה כמוזיקאית. כאשר נודע להם, מנעו ממנה להופיע במשך שנה.
בשנת 2009 הופיעה בטלוויזיה בתוכנית Afghan Star, גרסה מקומית של "כוכב נולד". היא הייתה ההזארית הראשונה שהופיעה בתוכנית, וזכתה לפופולריות רבה באפגניסטן ומחוצה לה. לאחר מכן הוציאה לאור מספר אלבומים עם שירים מקוריים, בסגנון המשלב מוזיקה אפגנית מסורתית עם פופ מודרני. רבים משיריה הם שירי מחאה פוליטיים. לדוגמה, בשנת 2010 הקליטה שיר בשם "Sangsar" המבקר בגלוי את חוקי השריעה המאפשרים סקילה באפגניסטן.
פעילותה של סורור גרמה לגל חדש של איומים עליה ועל משפחתה, ובשנת 2011 היא נאלצה לברוח מאפגניסטן ועברה להתגורר בהודו, ולאחר שנה היגרה ללונדון והחלה ללמוד אנימציה. היא ממשיכה להקליט שירים ולהופיע באירופה ובאוסטרליה.
בשנת 2015 השתתפה בתחרות כישרונות ושירה בטלוויזיה האיראנית.
בשנת 2019 הוציאה את האלבום "Songs Of Our Mothers" עם מוזיקאים בריטים. השירים באלבום הם עיבודים מודרניים לשירי עם אפגנים שבוצעו באופן מסורתי על ידי נשים. הם מהווים, לדבריה, "מחאה נועזת נגד אי-השוויון המגדרי, הסקסיזם והמיזוגניה הקיימים בעולם." היא מנסה להיות קול עבור "נשים ברחבי העולם שדמותן נמחקה וקולן נאסר."
בשנת 2020 זכתה בתואר "האומנית החדשה המבטיחה ביותר" של המגזין הבריטי.
בשנת 2022 הופיעה בסרט תיעודי שהופק על ידי Human Rights Watch אודות השפעת החינוך על חייהן של נערות באפגניסטן, ועל הוראות הטליבאן למנוע מנערות ללמוד.
ברהמתריום
ברהמתריום (שם מדעי: Bramatherium) הוא סוג יונק נכחד ממשפחת הג'ירפיים, אשר חי בסוף המיוקן עד הפליוקן. המאובנים שלו התגלו בטורקיה ובהודו, והוא נחשב לקרובו של השיוותריום. לסוג זה השתייכו 7 מינים שהוגדרו לראשונה ב-1845 בידי החוקר הסקוטי יו פלקונר. הוא נקרא על שם האל ההודי ברהמה (מילולית: "הבהמה של ברהמה").
הברהמתריום היה מכפיל פרסה בגודל בינוני-גדול באורך 3.4 מטר, גובה של 2.3 מטר ומשקל של 450 קילוגרם בממוצע. הוא היה בעל מראה דמוי-אוקפי עם צוואר קצר, אך בדומה לשיוותריום היה בעל מבנה קרניים פשוטות יחסית (בדומה לקרני ג'ירף מודרני) על ראשו שדמו לקרני איילים. הוא הכיל ענף מרכזי שדמה לאות Y בצורתו. ממבנה זה הסתעפו עוד שתי שלוחות מכל צד.
מחוזות חד-נציגיים
מחוז חד נציגי הוא מחוז בחירה הבוחר נציג יחיד לגוף בעל מספר חברים כגון בית מחוקקים. שיטה הצבעה זאת נקראת לעיתים גם שיטת המנצח לוקח הכל. שיטות בחירה חלופיות הן מחוזות רב נציגיים או שיטת בחירה חד אזורית רב נציגית.
מספר שיטות בחירה משתמשות במחוזות בחירה חד נציגיים, ביניהם שיטות רוביות, שיטת הקול האלנטרנטיבי שיטת רוב דו שלבי, אישור ההצבעה, Borda count, שיטות קונדורסה (כגון שיטת שולץ). ועוד.
במספר מדינות, כגון אוסטרליה והודו, חברי הבית התחתון של הפרלמנט נבחרים מתוך מחוזות חד נציגיים; ואילו חברי הבית העליון נבחרים מתוך מחוזות רב נציגיים. בכמה מדינות נוספות כמו סינגפור, חברי הפרלמנט יכולים להיבחר במחוזות בחירה רב נציגיים כאשר הם מתמודדים כחלק מקבוצה (סיעה) של מספר מועמדים.
אחריותיות כלפי הבוחרים
התומכים במחוזות בחירה חד נציגיים טוענים כי השיטה מעודדת קשר חזק ומחויבות בין הנציגים לבין המחוז הבוחר. כאשר במדינות בעלות שיטת בחירות רב נציגית כדוגמת ישראל, בה הנציגים נבחרים מתוך רשימות, הקשר הישיר בין הבוחר לנבחר אינו קיים.
מצד שני, רוב הבוחרים מצביעים היום למועמדים המייצגים מפלגה מסוימת או כדי להשפיע על מי יעמוד בראש המדינה או הממשלה, יותר מאשר בעקבות עמדתם ביחס למועמד עצמו. לדוגמה בשנת 1989 בקנדה, נבחרה מחדש ממשלת אלברטה אבל בגלל חוסר שביעות רצון מאופן ההנהגה שלו, איבד ראש הממשלה ומנהיג המפלגה השלטת, את מושבו.
מיעוט מפלגות
לפי חוק דוברז'ה מערכות בחירות אזוריות נוטות ליצור מערכת דו מפלגתית עם אפשרות למפלגות לוויין קטנות. לתהליך זה מאפיינים חיוביים כדוגמת יציבות שלטונית גבוהה יותר כיוון שלקבוצות מיעוט אין יכולת לערער על הקואליציה. יתרון נוסף של מערכת דו מפלגתית הוא דחיקת השפעה של מפלגות קיצוניות וחתירה למרכז מצד המפלגות המתמודדות. מצד שני מערכת דו מפלגתית מציעה לבוחרים פחות אפשרויות והתמקדות בנושאים השנויים במחלוקת במחוזות המתנדנדים בין המפלגות. בנוסף מערכת דו מפלגתית אינה מונעת מצב של קיפאון בפרלמנט כתוצאה משוויון בין שתי המפלגות.
תת-ייצוג
מחוזות חד נציגיים יוצרים לעיתים מציאות של תת-ייצוג וחוסר תחרותיות. כאשר לנציג מסוים נתון רוב מוחלט של בוחרים למועמד מטעמם מובטחת זכייה באופן כמעט ודאי ולכן למיעוט אין שום השפעה על הנבחרים ולנבחר אין מחויבות ייצוגית כלפי המיעוט.
מחתרת קלפר
המחתרת סיפקה מידע רב ערך לגנרל וושינגטון על תוכניות הבריטים להוציא לפועל מתקפת פתע על בני הברית החדשים שלו, הכוחות הצרפתיים שתחת פיקודו של הרוזן דה רושאמבו באזור ניופורט שברוד איילנד וחשפה תוכניות רבות של הבריטים כנגד הכוחות האמריקאים.
וטוסי
פר וטוסי או פר אנקולי הוא גזע של בקר שמקורו באפריקה. הוא מובחן בקלות בזכות הקרניים הגדולות בראשו, אשר יכולות להגיע עד לאורך של 2.5 מטר, ומשמשות אותו למטרות הגנה. הווטוסי יובא לאמריקה שם ממשיכים בטיפוחו.
Ratchet & Clank (סדרת משחקים)
Ratchet & Clank (תעתיק: ראצ'ט וקלאנק) היא סדרת משחקי פלטפורמה תלת־ממדיים שפותחה לראשונה ב-2002 לפלייסטיישן 2 על ידי חברת Insomniac Games, וזכתה להצלחה רבה בכל העולם. כל המשחקים פורסמו על ידי Sony Computer Entertainment.
וטוסי
משקלה של פרה ממוצעת הוא בין 430 ל־540 קילוגרם, ושל פר. עגל הווטוסי שוקל בין 14 ל־23 קילוגרם ונשאר קטן למשך מספר חודשים.
Ratchet & Clank (סדרת משחקים)
בסביבות שנת 2007, יצא המשחק Ratchet & Clank: Size Matters שפותח על ידי High Impact Games ולא על ידי Insomniac Games, ובסביבות 2008 יצא המשחק Secret Agent Clank שפותח גם על ידי High Impact Games אבל ל-Playstation Portable בלבד. לפלייסטיישן 2 הוא פותח על ידי Sanzaru Games, ויצא המשחק Playstation Move Heroes שפותח על ידי Nihilistic Software ב-2011.
בשנת 2016, הופץ הסרט "ראצ'ט וקלאנק" המבוסס על סדרת המשחקים.
עלילה
בגלאקסיית סולאנה, בתוך מפעל בכוכב לכת קוארטו, רובוט פגום אך אינטליגנטי בורח ומתרסק בכוכב הלכת ולדין, ביתו של המכונאי ראצ'ט (יצור אנושי דמוי חתול הידוע בתור לומבאקס). אחרי שתוקן על ידו, ניתן לרובוט השם "קלאנק", השניים יוצאים למסעות ברחבי הגלאקסיה ומצילים אותם מכוחות מרושעים המאימיים עליהם. המשחק מכיל מבחר כלי נשק וגאג'טים רחב שיעזור לשחקן לנצח את שלבי המשחק.
Ratchet & Clank Collection
משחק שיצא ב-28 באוגוסט 2012 עבור פלייסטיישן 3, ופותח על ידי Insomniac Games, וקיבל קצת עזרה מ-Idol Minds.משחק זה הוא בעצם טרילוגיית של 3 המשחקים הראשונים שיצאו עבור פלייסטיישן 2 באיכות HD לפלייסטיישן 3: Ratchet & Clank, Ratchet & Clank: Going Commando ו-Ratchet & Clank: Up Your Arsenal. במשחק השלישי, הייתה יכולת Multiplayer אך שרתי המשחק נסגרו. למשחק שמות שונים, באירופה קוראים לו The Ratchet & Clank Trilogy, וביפן קוראים לו Ratchet & Clank: 1+2+3.
טרנטולה ורודת בהונות
טרנטולה ורודת בהונות (שם מדעי: Avicularia avicularia), היא מין של טרנטולה שוכנת עצים הנפוצה בדרום אמריקה, קוסטה ריקה וברזיל ובדרום הקריביים. מראה היפה ומזגה הנוח הופכים אותה לפופולרית בקרב המגדלים.
תיאור
ורודת הבהונות הבוגרת מתאפיינת בגוף שחור בעל ברק ורדרד הנובע משערות ורודות הפזורות בפרווה השחורה המכסה את גופה. קצות רגליה של הטרנטולה הבוגרת ורודות לגמרי, ומכאן שמה. צבעיו של הפרט הצעיר הפוכים. גופו ורוד, וקצות רגליו שחורות. מוטת רגליה של ורודת הבהונות הבוגרת הוא 13-11 ס"מ. בשל היותה טרנטולה שוכנת עצים, בטנה קטנה יחסית לאלו של הטרנטולות היבשתיות.
התנהגות
ורודת הבהונות נחשבת למין רגוע יחסית, והיא אינה נוטה לנשוך בני אדם גם כאשר מחזיקים אותה ביד. כשהיא חשה מאוימת היא נוטה לקפוץ או לרוץ במהירות, אך כמו טרנטולות אחרות מהעולם החדש, גם מין זה יבעט מבטנו שערות צורבות כאמצעי הגנה. שערות אלו יוצרות גירוי בעור וברקמות ריריות. טרנטולה זו נוקטת גם לעיתים בשיטת הגנה ייחודית לסוג הAvicularia, בכך כשהיא חשה מאוימת היא משגרת סילון מדויק של הפרשות למרחק של חצי מטר עד מטר. בניגוד למיני טרנטולה אחרים, מין זה נחשב חברתי וניתן לשמור מספר פרטים באותו הכלוב תוך חשש מינימלי, אם כי קיים, לקניבליזם.
מחזור חיים
ורודת הבהונות תגיע לשיא גודלה בתוך כשנה וחצי. תוחלת חייה של ורודת בהונות נקבה היא כ-10 שנים, ושל הזכר שנתיים עד ארבע שנים. ברוב המקרים לא יתקפו הנקבות ממין זה את הזכר במהלך ההזדווגות, אם כי הסיכון קיים.
סביבת מחיה ואקולוגיה
ורודת הבהונות חיה באזורים טרופיים ברחבי דרום אמריקה. בדומה לשאר הטרנטולות מסוג Avicularia, ורודת הבהונות היא שוכנת עצים ומבלה את מרבית חייה על עצים וצמחים אחרים, שם היא אורבת לטרפה. בשבי יש לדאוג לשכנה בכלי גבוה ובו צמחים שיאפשרו לה לטפס לגובה, ומקומות מסתור מתאימים.
תזונה
בטבע אורבת ורודת הבהונות לטרפה ברום הצמחייה. טרפה מורכב בעיקר מפרוקי-רגליים, אך לעיתים תצוד הטרנטולה גם לטאה או חולייתן קטן אחר. בשבי נוהגים להאכיל את ורודת הבהונות בצרצרים, זבובים (בעיקר לצעירים), תולעים מסוגים שונים ותיקנים.
ולדימיר בולייביץ'
ולדימיר בולייביץ' (במונטנגרית: Vladimir Boljević; נולד ב-17 בינואר 1988 בפודגוריצה) הוא כדורגלן ממונטנגרו שמשחק בעמדת הקשר בליגת העל המונטנגרית בקבוצה איסקרה דנילובגרד.
מועדונים
ב-15 בפברואר 2011 ולדימיר הצטרף למועדון קרקוביה קרקוב מהמועדון בו התחיל את הקריירה, זטה.
בקיץ הצטרף לא.א.ק. לרנקה מקפריסין. בשנת 2018 הוא עבר לדוקסה קאטוקופיה הקפריסאית.
בינלאומי
בולייביץ' שיחק בנבחרת מונטנגרו בכדורגל עד גיל 21 וערך את הופעת הבכורה בנבחרת הבוגרת במשחק ידידות נגד נבחרת דנמרק.
זטה (כדורגל)
ליגת העל של מונטנגרו - אליפות (1): 2006/07
קרחון הושקו
קרחון הושקו (באנגלית: Hoshko Glacier) הוא קרחון מסוג קרקס קרחוני, ברכס לאנטרמן, בהרי באוורס, בארץ ויקטוריה, שבאנטארקטיקה. הקרחון ממוקם באזור המכונה חוף פנל.
הקרחון מנקז לכיוון דרום-מערב את ההרים שבין פסגת באוורס והר אדיקסון. הקרחון נשפך לתוך החלק התחתון של קרחון קנהאם.
גילוי ומיפוי הקרחון
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
מקור השם
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של סגן ג'ון הושקו הבן (.John Hoshko, Jr) מכוחות המילואים של צי ארצות הברית, שהיה קצין יחסי הציבור, של כוחות העזר של צי ארצות הברית לאנטארקטיקה בין השנים 1966–1968.
קרחון ליפ ייר
קרחון ליפ ייר (באנגלית: Leap Year Glacier; מילולית: קרחון שנה מעוברת) הוא קרחון יובלי, בהרי באוורס שבאנטארקטיקה.
ההר מנקז לכיוון דרום מזרח, בין מסיב מולאר והר סטירלינג שבהרי באוורס, ונשפך לתוך קרחון בלק.
מקור השם
שמו של הקרחון ניתן לו על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר 1963–1964.
חברי המשלחת הצפונית הגיעו אל המשלחת בראש השנה של שנת 1964 (שהייתה שנה מעוברת), לאחר שטיפסו מקרחון סלדג'רס.
לקריאה נוספת
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 137
מבחן שלוש ה-D לאנטישמיות
מבחן שלוש ה-D לאנטישמיות הוא מבחן שנועד להבדיל בין ביקורת על מדינת ישראל לאנטישמיות. שלוש ה-D מייצגות: דה-לגיטימציה (Delegitimization), דמוניזציה (Demonization) ומוסר כפול (Double standards) כלפי מדינת ישראל, כשכל אחד מאלו מייצג, לפי גישת המבחן, אנטישמיות.
את המבחן הגה נתן שרנסקי בשנת 2004, ככלי רעיוני להגדרת גבולות הביקורת הלגיטימית כלפי מעשיה ומדיניותה של מדינת ישראל, לביקורת אנטישמית שאינה לגיטימית. שכן לפי נתן שרנסקי האנטישמיות החדשה בשונה מהקלאסית הרבה יותר קשה לחשיפה, ולכן מבחן "שלוש ה-D-ים לאנטישמיות" שימושי לזיהויה וחשיפתה. המבחן אומץ על ידי מחלקת המדינה של ארצות הברית.
Delegitimization (דה-לגיטימציה)
דה-לגיטימציה הוא מונח המתייחס להכחשה ושלילה של זכותו של העם היהודי להגדרה עצמית. לדוגמה, טיעונים בדבר כך שמדינת ישראל גזענית מעצם קיומה נחשבים לאנטישמיים, שכן טענה זו מפלה את היהודים על ידי שלילת זכותם הבסיסית להגדרה עצמית, כפי שנקבע על ידי החוק הבינלאומי. מאחר שכל סוג אפליה נגד קבוצה אתנית, דתית, גזעית או לאומית נחשבים לסוג של גזענות, דה-לגיטימציה לזכותו של העם היהודי להגדרה עצמית היינו כגזענות נגד יהודים, ומכאן אנטישמיות.
ג'יימס מיד
ג'יימס מייקל מיד (באנגלית: James Michael Mead; 27 בדצמבר 1885 – 15 במרץ 1964) היה פוליטיקאי אמריקאי, שייצג את מדינת ניו יורק בקונגרס של ארצות הברית בשנים 1919–1947, ראשית בבית הנבחרים ולאחר מכן בסנאט.
ביוגרפיה
מיד נולד במאונט מוריס שבמחוז ליווינגסטון שבמערב מדינת ניו יורק, ועבר להתגורר בבאפלו עם משפחתו כשהיה בן ארבע. כבר בגיל 12 החל לעבוד, והועסק על ידי חברת הרכבות "דלאוור, לאקוואנה ווסטרן ראלירוד" (Delaware, Lackawanna and Western Railroad). בין היתר הוא הועסק כנער מים, כנועץ יתדות ובעבודות טכניות אחרות. הוא גם עבד בחברת פולמן כמכונאי. בשנים 1911–1914 הועסק כקצין במשטרת הקפיטול של ארצות הברית.
מבחן שלוש ה-D לאנטישמיות
Double standards (מוסר כפול)
מוסר כפול הוא מונח המתייחס להפעלת מערכת עקרונות שונה, לקבוצות שונות הנמצאות במצבים דומים. לדוגמה, אם בנושאים מסוימים אדם בוחר לבקר אך ורק את ישראל תוך התעלמות ממצבים דומים במדינות אחרות, הוא מבצע מדיניות של מוסר כפול נגד ישראל.
ג'יימס מיד
ביוגרפיה
מיד רכש את השכלתו הגבוהה תוך כדי עבודותיו במשטרה ובחברות הרכבות. הוא למד בבית הספר "קטלו" להנדסה בבאפלו וסיים קורס לימודי הנדסה במכון הטכנולוגי של באפלו. מיד למד גם בקורסים של ובאוניברסיטה הקתולית של אמריקה. בזמן שעבד במשמרות לילה במשטרת הקפיטול, למד מיד במרכז ללימודי משפטים של אוניברסיטת ג'ורג'טאון. בשנת 1914 היה חבר במועצת המפקחים של מחוז ארי, ובשנים 1915–1918 היה חבר בבית המחוקקים של מדינת ניו יורק.
מבחן שלוש ה-D לאנטישמיות
Double standards (מוסר כפול)
תומאס פרידמן טוען כי תנועות כמו ה-BDS, הקוראות לחרם על ישראל, הן תנועות הנוקטות מוסר כפול, שכן הן מתעלמות מהמצב במדינות כמו סוריה, ערב הסעודית ואיראן ובכך הן מגלות צביעות. כתוצאה מכך הוא טוען שפעולתן נופלת תחת ההגדרה לאנטישמיות, מכיוון שאילו היו מונעות רק מדאגה למצב זכויות האדם, הן היו פועלות גם כנגד מדינות נוספות.
ג'יימס מיד
ביוגרפיה
בשנת 1918, ניצח מיד את חבר בית הנבחרים של ארצות הברית ויליאם פרדריק וולדוב המכהן מטעם המפלגה הרפובליקנית וזכה לייצג את מחוז הקונגרס ה-42 של מדינת ניו יורק בבית הנבחרים האמריקאי. הוא ייצג מחוז זה בבית הנבחרים בשנים 1919–1938. מיד פרש מבית הנבחרים לאחר שגבר על אדוארד פ. קורסי הרפובליקני בבחירות הבזק שנערכו בשנת 1938 כדי לבחור את ממלא מקומו של הסנאטור רויאל קופלנד, שנפטר בעודו מכהן בתפקידו. הוא נבחר מחדש בשנת 1940, כשהביס את חבר הקונגרס הרפובליקני ברוס ברטון.
בשנת 1946 היה מיד מועמד המפלגה הדמוקרטית לתפקיד מושל ניו יורק, אך הפסיד למושל המכהן תומאס דיואי. לאחר הפסדו בבחירות, היה חבר בוועדת המסחר הפדרלית בשנים 1949–1955.
מיד היה ציר מטעם מדינת ניו יורק בכינוסי הוועדה הדמוקרטית הלאומית בכל שנת הבחירות לנשיאות ארצות הברית מ-1936 ועד 1952. בשנת 1937, בנה מינהל קידום העבודות (Works Progress Administration) את מה שיהפוך בסופו של דבר לספריית ג'יימס מיד בבאפלו, עיר הולדתו. מיד הלך לעולמו בעיר לייקלנד שבפלורידה ונטמן בבית העלמין אואקיל שבקלרמונט, פלורידה.
מסיב מולאר
מסיב מולאר (באנגלית: Molar Massif; מילולית: מסיב שן טוחנת) הוא מסיב הררי גדול, מזרחית בסמוך לרכס לאנטרמן, בהרי באוורס, שבאנטארקטיקה.
מקור השם
שמו של המסיב ניתן לו על ידי הוועדה המייעצת לשמות אנטארקטיים.
הקרחון נקרא בשל צורתו - קווי המתאר של הרכס נראו דומים לשן טוחנת.
לקריאה נוספת
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 136
• Edmund Stump, The Ross Orogen of the Transantarctic Mountains, P 49
סונדוס סאלח
סונדוס סאלח (בערבית: سندس صالح נולדה ב-17 ביוני 1986) היא פוליטיקאית ואשת ציבור ערבייה-ישראלית, שכיהנה כחברת הכנסת מטעם מפלגת תע"ל כחלק מסיעת הרשימה המשותפת. קודם לבחירתה הייתה פעילה חברתית, מורה, יזמית, ומזכירת מועצת הנשים של תע"ל.
ביוגרפיה
סאלח בעלת תואר ראשון בחינוך עם התמחות בהוראת מדעים וסטודנטית לתואר שני בחינוך טכנולוגי בטכניון. עבודת המוסמך שלה עוסקת בנושא "חסמים בפני נשים משכילות ערביות בעולם ההייטק".
קריירה פוליטית
לקראת הבחירות לכנסת העשרים ואחת נבחרה סאלח לתפקיד מזכירת מועצת הנשים של תע"ל. כמו כן, היא נבחרה למקום השלישי ברשימתה. ברשימה המשותפת חד"ש-תע"ל שובצה במקום השביעי, אך זו קיבלה רק 6 מנדטים, וסאלח לא נכנסה לכנסת. לקראת הבחירות לכנסת העשרים ושתיים לא השתנתה רשימתה של מפלגת חד"ש-תע"ל וסאלח נותרה במקום השביעי במפלגה. עם איחוד חד"ש-תע"ל ורע"ם-בל"ד במפלגת הרשימה המשותפת שובצה סאלח במקום ה-14. המפלגה קיבלה 13 מנדטים, וסאלח לא נכנסה לכנסת.
בבחירות לכנסת ה-23 שובצה במקום ה-3 ברשימת תע"ל והוצבה במקום ה-14 בסיעת הרשימה המשותפת אשר קיבלה 15 מנדטים ונכנסה לראשונה לכנסת. במהלך כהונתה הציעה לאזרחים וארגונים חברתיים להעביר לה שאילתות על מנת שתגיש אותן למשרדים ממשלתיים. לקראת הבחירות לכנסת העשרים וארבע הוצבה סאלח במקום השלישי בתע"ל שהוא המקום העשירי ברשימה המשותפת ולא נכנסה לכנסת לאחר שהרשימה קיבלה שישה מנדטים בלבד.
פעילות חברתית
סונדוס היא מנכ"ל עמותת מוג'תמענא (קהילתנו) – עמותה העוסקת בעיקר בחוגים וקורסי העשרה בתחומי התרבות והאומנות. ב-2016 העמותה השיקה קמפיין לתמיכה בזכויותיהם וביטחונם של עובדי הבניין. משנת 2015 עוסקת סאלח בחינוך ובהוראה ונכון ל-2019 היא מורה בתיכון "סנט ג'וזף" בנצרת.
קריירה עסקית
סונדוס היא מנכ"לית חברת הסטארט אפ "Aleen health care" המפתחת תכשירים להיגיינת הפה.
חיים אישיים
סאלח נולדה בשנת 1986 בנצרת, ישראל. סאלח מתגוררת בכפר משהד שבצפון. היא נשואה, ויש לה שלושה ילדים.
באטמן נגד צבי הנינג'ה
באטמן נגד צבי הנינג'ה (באנגלית: Batman vs. Teenage Mutant Ninja Turtles) הוא סרט הנפשה מסוגת גיבורי-על משנת 2019 וקרוסאובר של באטמן וצבי הנינג'ה, בבימויו של ג'ייק קסטורנה, שנכתב על ידי מארלי האלפרן-גרייסר, והופק על ידי האחים וורנר הנפשה, DC Entertainment וניקלודיאון. הסרט הוא עיבוד למיני-סדרת הקומיקס הבין-חברותית עם שישה גיליונות באטמן/Teenage Mutant Ninja Turtles מאת ג'יימס טיניון הרביעי ופרדי וויליאמס השני. הסיפור מתמקד בבאטמן, רובין ובאטגירל שחברו לצבי הנינג'ה, על מנת להציל את גות'אם סיטי מכאוס בידי שרדר וגם ראס אל-גול. בסרט מופיעים קולותיהם של טרוי בייקר, דארן קריס, אריק באוזה, קאס אנוור ואנדרו קישינו.
הסרט הוא שיתוף הפעולה הראשון בין האחים וורנר וניקלודיאון (שפעם היה בבעלות משותפת של וורנר מדיה עד 1985), והסרט הראשון של צבי הנינג'ה שהופץ על ידי האחים וורנר בארצות הברית מאז "צבי הנינג'ה" משנת 2007. הוא הופק עבור הפצה ישירה ל-DVD, והוצא בבלו-ריי ו-Digital HD ב-4 ביוני 2019. הוא השיג ביקורות חיוביות והכניס יותר מ-3.3 מיליון דולר ממכירות וידאו ביתיות.
עלילה
ברברה גורדון עדה לגניבת גנרטור חשמל בידי שבט הרגל, ורואה ארבעה יצורים מסתוריים וחמקמקים במהלך השוד שלדעתה הם בני אדם. שבט הרגל תוקף את תעשיות ויין כדי לגנוב מכונת זריעה ניסיונית של עננים, אך הם נקלעים למארב של באטמן, שהודף את שבט הרגל ואת המנהיג שלהם, שרדר. בינתיים, ארבעת היצורים המטא-אנושיים שבאטגירל ראתה - למעשה צבי הנינג'ה המתבגרים - מגיעים לגות'אם סיטי ועוקבים אחר שרדר, שהתחבר לגורם לא ידוע. לאחר הגנה על ויין אנטרפרייז מהפינגווין, הצבים נתקלים ונלחמים בבאטמן, מכיוון שכל צד מאמין שהשני עובד עם שרדר. באטמן גובר על הצבים, שנסוגים.
דונטלו חוקר את באטמן ואת מקומות בו נצפה, ומשתמש במידע זה כדי להבין את מיקומה של מערת העטלף. לאחר קרב קצר עם רובין, באטמן ובאטגירל מגיעים, והצבים מציגים את עצמם ומסבירים את הסיבה שלהם להגיע לגות'אם. שתי הקבוצות מסכימות לעבוד יחד נגד אויביהן המשותפים, ורובין מגלה ששרדר ושבט הרגל עובדים עם ראס-אל-גול וליגת המתנקשים. שרדר וראס נפגשים ומבצעים עסקה: ראס יעניק לשרדר גישה לבור לזרוס כדי להפוך לבן אלמוות, בתמורה לכך ששרדר בונה מכונה שתרסס שילוב של מוטגן TCRI וארס ג'וקר מעל גות'אם, ויהפוך את האזרחים למוטנטים מטורפים ובכך יהרוס את העיר. עם כישלונו של שרדר לגנוב את מזרע העננים, ראס שוכר את הפינגווין ליירט אותו, בזמן שהוא ושרדר הולכים לארקהם אסיילום (מוסד לפושעים חולי נפש ומסוכנים) ומשחררים את הג'וקר. השניים מחליפים את המוטאגן של ג'וקר TCRI עבור נוסחת הארס של הג'וקר, והג'וקר משתמש במוטגן על האסירים של ארקהאם.
משפחת העטלף והצבים מוזעקים על ידי הנציב גורדון וחוקרים את הנעשה בארקהם. לאחר שנלחמו בדרכם בנבלים שונים מגלריית הנבלים של באטמן, הם מתעמתים עם הארלי קווין וג'וקר, שעברו מוטציה לצבוע נקוד וקוברה מלכותי. הג'וקר מזריק לבאטמן תערובת של ארס ג'וקר ומוטגן, והופך אותו לעטלף ערפד מוטנטי מטורף. הגיבורים מסוגלים להזריק לבאטמן אנטי-מוטגן ולשקם אותו, ולהכניע את הארלי והג'וקר. באטגירל לומדת על גניבת מזרע העננים על ידי הפינגווין, והם מבינים שהתקרית בארקהאם הייתה הסחת דעת. מודעים לכך ששרדר וראס אל-גול ישתמשו בארס הג'וקר, הם מסיקים שהם יהיו ב"אייס כימיקלים" כדי ליצור אותו.
באייס כימיקלים, משפחת העטלף והצבים נלחמים בשבט הרגל וליגת המתנקשים באמצעות הבאטמוביל ומשאית הצבים. בזמן שבאטמן נלחם בשרדר ולאונרדו נלחם בראס אל-גול, דונטלו ומיכלאנג'לו מחבלים במזרע העננים בזמן שיגורו. לאונרדו מכניע את ראס, ובאטמן מסוגל להביס את שרדר בעזרת הסחת דעת מרפאל. מזרע העננים מתרסק לתוך המתקן ומתפוצץ, מפיל את שרדר לתוך בור של ארס ג'וקר והורס את אייס כימיקלים. במערת העטלף, הצבים מתכוננים לחזור לניו יורק עד שבאטמן חושף מסיבת פיצה הפתעה כדי לחגוג את ניצחונם.
בסצנת שלאחר הקרדיטים, שרדר מגיח מההריסות של אייס כימיקלים, כעת בעל מראה דמוי ג'וקר וצוחק בטירוף.
פיתוח
האחים וורנר הנפשה שקלה עיבודים ל-Batman/Teenage Mutant Ninja Turtles ו-Wonder Woman כסרטי ישיר לווידאו אפשריים. העיבוד המונפש של המיני-סדרה הוכרז רשמית בפברואר 2019 להיות בהפקה ושוחרר מאוחר יותר באביב.
ליהוק
ההכרזה הראשונית חשפה שטרוי בייקר ישוב את תפקידיו גם בתור באטמן מ-Batman: The Telltale Series ומשחקי וידאו וסרטים שונים של לגו, וגם הג'וקר מ-Batman: Arkham Origins, Batman: Assault on Arkham, ו-Batman Unlimited, מה שהופך את בייקר לשחקן הראשון שגילם את שתי הדמויות באותו נכס. בסרט מופיעים גם דארן כריס ואריק באוזה חוזרים על תפקידם כרפאל ולאונרדו, בעוד קייל מוני והברון ווהן מדבבים את מיכלאנג'לו ודונטלו, בהתאמה. רייצ'ל בלום מדבבת את באטגירל וקאס אנוור מדבב את ראס-אל-גול. בנוסף, טום קני, ג'ון דימאג'יו, קרלוס אלאזראקי וטארה סטרונג חוזרים על תפקידיהם כפינגווין, מיסטר פריז, ביין, הארלי קווין ופויזן אייבי מנכסים שונים של DC. חברי צוות מפתח נוספים של הסרט נחשפו חודש לאחר מכן, המורכב מבן ז'ירו בתור רובין, אנדרו קישינו בתור המגרסה, קית פרגוסון בתור בקסטר סטוקמן וגם בתור דו-פרצוף, בריאן ג'ורג' חוזר על תפקידו בתור אלפרד פניוורת' ' מבאטמן: הבדיחה ההורגת, וג'ים מסקימן גם בתור הנציב ג'יימס גורדון וגם בתור הדחליל.
הפצה
הטריילר הראשון שוחרר ב-12 במרץ 2019. הסרט הוצג בבכורה עולמית ב-WonderCon Anaheim 2019 ב-31 במרץ.
מדיה ביתית
הסרט שוחרר מאוחר יותר לדיגיטל ב-14 במאי ב-4K Ultra HD Combo Pack ו-Blu-ray Combo Pack ב-4 ביוני 2019.
הסרט הרוויח 609,769 דולר ממכירות DVD מקומיות ו-2,723,251 דולר ממכירות בלו-ריי מקומיות, מה שהביא את סך הרווחים שלו בווידאו ביתי ל-3,333,020 דולר.
ביקורות
"באטמן נגד צבי הנינג'ה" זכה לביקורות חיוביות. בהתבסס על 13 ביקורות שנאספו על Rotten Tomatoes, לסרט יש דירוג אישור של 100% עם ציון ממוצע של 7.5 מתוך 10.
פרסי האקדמיה למוזיקת קאנטרי
פרסי האקדמיה למוזיקת קאנטרי (באנגלית: Academy of Country Music Awards), הידועים גם כ-פרסי ACM, התקיימו לראשונה בשנת 1966, על מנת להוקיר את ההישגים של תעשיית הקאנטרי בשנה הקודמת. הטקס היה תוכנית פרסי מוזיקת הקאנטרי הראשונה שנערכה על ידי ארגון גדול. הפרס המוענק, פסלון בצורת כובע, נוצר בשנת 1968. הטקס שודר בפעם הראשונה בטלוויזיה בשנת 1972 ברשת ABC. בשנת 1979, חברה האקדמיה לדיק קלארק הפקות בהפקת הטקס. דיק קלארק ואל שוורץ שימשו כמפיקים וג'ין ויד כיהנה כדירקטורית. תחת הדרכתם, התוכנית עברה ל-NBC ולבסוף ל-CBS, שם היא משודרת נכון לשנת 2015.
בשנת 2003 עזב טקס הפרסים את לוס אנג'לס ועבר ללאס וגאס עד 2014. האקדמיה אימצה גרסה מודרנית ונקייה יותר של פסלון הפרס. בשנת 2004 שילבה האקדמיה הצבעות מקוונות בנוסף להצבעות של חבריה המקצועיים, מה שהפך את הטקס לטקס הפרסים הטלוויזיוניים הראשון שעושה זאת.
קטגוריות מרכזיות
קטגוריות מרכזיות, נכון לשנת 2015: בנוסף, ניתנים פרסים נוספים למנגנים על כלי נגינה שונים, לתחנות רדיו ולשדרנים, למקומות שונים בהם מנגנים מוזיקת קאנטרי ופרסים טכניים.
פרסים מיוחדים
בנוסף לקטגוריות השנתיות הקבועות, ניתנים מספר פרסים מיוחדים מדי כמה שנים, בהם:
פרס הכתר המשולש
פרס הכתר המשולש (באנגלית: Triple-Crown Award) הוא פרס עִלִית שניתן, נכון ל-2015, לשישה אמני קאנטרי בלבד. הפרס המיוחד ניתן לאמן שזכה בשלושת הפרסים: בדרן השנה, אמן השנה והאמן החדש של השנה. הזוכים בפרס הם:
PopCap Games
PopCap Games היא מפתחת משחקים אמריקאית שנוסדה בשנת 2000, ובסיסה בעיר סיאטל.
היסטוריה
בשנת 2005 החברה התאחדה עם חברת Sprout Games, יוצרת המשחק Feeding Frenzy. בשנת 2007 פתחה החברה את המשרד הראשון שלה מחוץ לארצות הברית - בדבלין בירת אירלנד.
בשנת 2011 החברה נקנתה על ידי משווקת המשחקים Electronic Arts תמורת 650 מיליון דולר אמריקני. בשנת 2012 פוטרו 50 עובדים, המשרד בדבלין נסגר, ומאז ההתמקדות היא במשחקים חינמיים.
נמל התעופה הבין-לאומי סנט-אכזופרי
נמל התעופה הבינלאומי סנט-אכזופרי (בצרפתית: Aéroport Lyon-Saint Exupéry; באנגלית: Lyon–Saint Exupéry Airport) הוא נמל התעופה הראשי של העיר ליון, וממוקם 20 ק"מ דרומית - מזרחית למרכז העיר.
הנמל קרוי על שמו של חלוץ התעופה אנטואן דה סנט-אכזופרי, והוא נבנה על מנת להחליף את נמל התעופה ליון-ברון.
מתקני הנמל
בנמל התעופה שני טרמינלים (טרמינל 3 בוטל) ושני מסלולי המראה/נחיתה.
תחנת הרכבת גאר דה ליון סנט-אכזופרי מקשרת את השדה עם פריז ועם ערים נוספות בצרפת ובאיטליה.
טיסות לישראל
איזי ג'ט וטראנסאוויה צרפת מפעילות מספר טיסות בשבוע לנמל התעופה בן-גוריון.
דרגות הכוחות המזוינים של סוריה
דרגות הכוחות המזוינים של סוריה הן כל הדרגות בהיררכיה הצבאית אשר מתקימות כיום בקרב חמש הזרועות של הכוחות המזוינים של סוריה; הצבא, חיל האוויר, חיל הים, חיל ההגנה האווירית וכוחות המשטרה והביטחון.
בין החילות מבנה הדרגות נותר דומה כמו גם שמות הדרגות, כאשר השינוי העיקרי הוא צבע הרקע של הדרגות. באופן כללי צורת הדרגות הקצונה מתחלקות לשלושה סוגים; דרגות שדה בעלות רקע מבד הסוואה (התואם למדים) אשר הסמלים עליהם מודפסים על הדרגה, דרגות רגילות בעלות רקע התואם לצבע הזרוע (כחול לחיל האוויר, ירוק לצבא וכחול כהה לחיל הים) ודרגות רשמיות הנענדות באירועים פורמליים וצורתם מעוגלת ומאורכת יותר (לעיתים דפנות הדרגה מעוטרת ברקמה מוזהבת בדפנות).
שני האלמנטים העיצוביים העיקריים הנהוגים בדרגות הקצונה והנגדים הם סמל סוריה (העיט המוזהב) אשר מופיע מדרגת ראא'ד ומעלה בגרסתו המלאה ומופיע ברוב הדרגות בגרסה מוקטנת על רקע כוכב מחומש. האלמנט השני הוא שתי חרבות סימיטר מוצלבות המופיע בארבע הדרגות הגבוהות מדרגת לואא' ומעלה.
נמניה ניקוליץ' (כדורגלן הונגרי)
נמניה ניקוליץ' (בסרבית: Nemanja Nikolić, בהונגרית: Nemanja Nikolics; נולד ב-31 בדצמבר 1987 בסנטה שביוגוסלביה) הוא כדורגלן סרבי-הונגרי המשחק בעמדת החלוץ בקבוצת שיקגו פייר מליגת העל האמריקאית ובנבחרת הונגריה.
תחילת הקריירה
ניקוליץ' נולד בסנטה שביוגוסלביה לאב סרבי ולאם הונגרית. הוא גדל במחלקת הנוער של הקבוצה המקומית, סנטה, ובהמשך שיחק בקבוצות הבוגרות של בארץ' ושל קאפושוולגייה. ב-7 בפברואר 2008 חתם ניקוליץ' בקאפושוואר מליגת העל ההונגרית. הוא ערך במועדון 49 הופעות, בהן הבקיע 30 שערים.
MOL וידי
בשנת 2010 חתם ניקוליץ' ב-MOL וידי מליגת העל ההונגרית. ב-27 בפברואר 2010 ערך ניקוליץ' את הופעת הבכורה שלו במועדון, כשנכנס כמחליף בדקה ה-66 בניצחון 2-0 על קצ'קמט במסגרת המחזור ה-16 בליגה. ב-6 במרץ הבקיע את שער הבכורה שלו במועדון, שער בדקה ה-52 בניצחון 1-0 על דיושג'ר במסגרת המחזור ה-17 בליגה. הוא סיים את עונת כמלך השערים של הליגה. בעונת זכה ניקוליץ' עם MOL וידי באליפות הונגריה, כשהוא מבקיע 8 שערים ב-24 הופעות.
בתחילת עונת, הגעתו של המאמן הפורטוגזי, פאולו סוזה, נשאר ניקוליץ' מספר פעמים מחוץ להרכב הפותח של הקבוצה, אך הרבה להבקיע כשחקן מחליף. הוא ערך 30 הופעות ליגה, בהן הבקיע 19 שערים. במהלך שתי העונות הבאות ערך ניקוליץ' 55 הופעות ליגה והבקיע 31 שערים, כשהוא מסיים כמבקיע המצטיין לעונת.
בעונת קבע ניקוליץ' שיא הונגרי חדש, כשהבקיע במשך 12 משחקים רצופים. הוא סיים את העונה כמלך השערים של הליגה, 21 שערים ב-25 הופעות.
לגיה ורשה
ב-8 ביוני 2015 חתם ניקוליץ' בלגיה ורשה מליגת העל הפולנית. ב-10 ביולי ערך את הופעת הבכורה שלו במועדון, כששיחק 82 דקות בהפסד 3-1 ללך פוזנן במסגרת הסופר קאפ הפולני. ב-19 ביולי ערך את הופעת הבכורה שלו בליגה, כשהוחלף בדקה ה-90 והבקיע שני שערים בניצחון 4-1 על שלונסק ורוצלב במסגרת המחזור הראשון. הוא ערך 37 הופעות ליגה, בהן הבקיע 28 שערים וסיים כמלך השערים של הליגה לעונת.
שיקגו פייר
ב-20 בדצמבר 2016 חתם ניקוליץ' בשיקגו פייר מליגת העל האמריקאית.
קריירה בינלאומית
ב-28 בינואר 2011 קיבל ניקוליץ' אזרחות הונגרית. ב-11 באוקטובר 2013 ערך את הופעת הבכורה שלו בנבחרת הונגריה, כשנכנס כמחליף בדקה ה-79 בהפסד 8-1 לנבחרת הולנד במסגרת מוקדמות מונדיאל 2014. ב-15 באוקטובר, בהופעתו השנייה בנבחרת, הבקיע את שער הבכורה שלו, שער בדקה ה-52 בניצחון 2-0 על נבחרת אנדורה במסגרת מוקדמות מונדיאל 2014.
ניקוליץ' זומן לסגל נבחרת הונגריה לקראת יורו 2016, וערך 2 הופעות בטורניר.
ג'ימי סלייד
ג'ימי סלייד (באנגלית:  Jimmy Slyde; 2 באוקטובר 1927, אטלנטה, ג'ורג'יה, ארצות הברית - 16 במאי 2008, האנסון, מסצ'וסטס, ארצות הברית), נולד תחת השם ג'יימס טיטוס גודבולט, היה רקדן סטפס אשר נחשב לפורץ דרך בתחומו ונודע בכינויו "מלך הסליידס". נודע בזכות סגנונו החדשני ששילב ריקוד סטפס עם ג'אז.
ביוגרפיה
סלייד נולד באטלנטה, ג'ורג'יה בשם ג'יימס טיטוס גודבולט (באנגלית: James Titus Godbolt). משפחתו עברה לבוסטון ובה גדל. הוא הושפע מביל רובינסון והחל ללמוד סטפס בקונסרבטוריון למוזיקה של ניו אינגלנד עם סטנלי בראון בגיל 12. בתחילה, הופיע סלייד עם שותף לריקודים תחת השם "האחים סלייד". בשלהי שנות ה-40 של המאה ה-20 יצא בלווי להקה לסיבוב הופעות חיות במועדונים לצד אמני ג'אז נודעים כגון דיוק אלינגטון וקאונט בייסי. הוא נחשב לפורץ דרך בתחום הסטפס בשל סגנונו החדשני ושילוב מוזיקת ג'אז בריקוד. במהלך שנות ה-60, עקב צניחה בביקוש בשוק העבודה לרקדני סטפס, וסלייד עבר להתגורר בפריז והופיע ברחבי אירופה במשך 6 שנים.
במהלך שנות ה-80 חלה עליה בפופולריות של סלייד ברחבי ארצות הברית. הוא הופיע במספר סרטים ובכללם "מועדון הכותנה", "טאפ" וכן בתוכניות טלוויזיה שונות. ב-1989 היה סלייד מועמד לפרס טוני לרגל השתתפותו במחזמר שחור וכחול שהוצג בברודוויי. במרוצת השנים קיבל סלייד הכרה ופרסים נוספים וביניהם תואר דוקטור לשם כבוד מטעם אוניברסיטת אוקלהומה.
ג'ימי סלייד, המשיך להופיע וללמד בארצות הברית בשנותיו המאוחרות כאשר הדגיש את חשיבות ההתמחות בצעדים הבסיסיים תוך שימוש רב בהחלקות ("סליידס"). הוא הלך לעולמו ב-2008 כשהוא בן 80.
נורת'האמפטון טאון
מועדון הכדורגל נורת'המפטון טאון (באנגלית: Northampton Town Football Club) הוא מועדון כדורגל מהעיר נורת'האמפטון המשמשת כבירת מחוז נורת'האמפטונשייר שבאנגליה. הקבוצה מחזיקה בשיא של הזמן הקצר ביותר לעלות לליגה האנגלית הראשונה מהליגה הרביעית, ובחזרה אליה, כשעשתה זאת בפרק זמן של תשע שנים.
השנים הראשונות (1897–1960)
הקבוצה הוקמה בשנת 1897 ולקראת עונת 1899/1900 הצטרפה לליגת מידלנד, המהווה כיום את הדרג התשיעי במבנה הליגות של הכדורגל האנגלי. לאחר שסיימה את עונת 1900/1901 במקום השלישי, הקבוצה קודמה לליגת העל הדרומית. בעונה זו השתתפה לראשונה בגביע האנגלי, אך הודחה כבר בסיבוב הראשון. בעונת 1909\1910, תחת אימונו של הרברט צ'פמן, הקבוצה השתתפה במגן הקהילה וסיימה כסגנית למנצ'סטר יונייטד, הזוכה. בעונת 1919/1920, העונה הראשונה לאחר מלחמת העולם הראשונה, הקבוצה ספגה שיא מועדון של 103 שערים וסיימה במקום ה-19. למרות זאת, כשהוקם מחוז הדרום של הליגה השלישית בשנת 1921, הקבוצה נבחרה לשחק בו. בשנת 1933 הקבוצה הביסה את נבחרת הולנד בכדורגל במשחק ידידות בתוצאה 0–4. בשנת 1958 נוצרה הליגה הרביעית של הפוטבול ליג, ונורת'האמפטון החלה לשחק בה. בשנת 1959 מונה שחקן העבר של המועדון ושל ארסנל, דייב בואן לתפקיד מאמן-שחקן.
העלייה והנפילה (1960–1970)
בעונת 1960/1961 סיימה הקבוצה במקום השלישי וקודמה לליגה השלישית המאוחדת, כשכוכב העלייה העיקרי, ומלך השערים היה החלוץ לורי בראון. לקראת העונה הבאה חתם בקבוצה החלוץ קליף הולטון אשר שיחק בארסנל במשך 11 שנים. עד סוף העונה כבש הולטון 36 שערים - שיא המועדון עד היום, אך למרות מספר השערים הגבוה, הקבוצה ספגה שערים רבים וסיימה במקום השמיני בלבד. בעונה הבאה הקבוצה זכתה באליפות הליגה השלישית, וקודמה, לראשונה בתולדותיה לליגה השנייה. את עונת 1964/1965 נורת'האמפטון גמרה כסגנית של ניוקאסל יונייטד וקודמה, בפעם היחידה עד כה, לליגה הראשונה. מנקודה זו החלה ההידרדרות של הקבוצה. בעונת 1965/1966, הקבוצה ירדה חזרה לליגה השנייה, לאחר שסיימה במקום ה-21 בליגה הראשונה, ומאז לא שבה אליה. בעונה הבאה הקבוצה המשיכה להידרדר כשסיימה במקום ה-21 בליגה השנייה וירדה חזרה לליגה השלישית. לאחר עונה זו התפטר במאמן דייב בואן והוחלף על יד טוני מרקי. עונת 1967/1968 הייתה העונה היחידה בה הקבוצה לא יורדת ליגה עד אשר שבה לליגה הרביעית. בעונת 1969/1970, הקבוצה סיימה במקום ה-21, בפעם השלישית מתוך ארבע העונות האחרונות, ונשרה לליגה הרביעית. וכך הקבוצה שבה לליגה הרביעית לאחר 9 שנות היעדרות בלבד, וארבע שנים לאחר שהייתה בליגה הראשונה.